o
YLTÄKYLLÄINEN ELÄMÄ Jumalan sanan ja äänen ero 2/2
Luomakunta kumartaa Jumalamme eteen
Valtakunnat vapisevat Hänen suuruutensa edessä
Valtava voima, majesteettius
Hän hallitsee iäti
Tämä sama Jumala on suuri Jumalamme
Hänen voimansa on meissä
Tämä sama Jumala on suuri Jumalamme
Me emme horju
Jumala on puolellamme
Kuka voi olla meitä vastaan?
Jumala on meidät pelastanut
Mikään ei voi meitä erottaa Jumalan rakkaudesta
Kaikkivaltias Jumala, me seisomme joukoissasi
Kohoamme vapaudessasi
Valtakuntasi hallitsee, seurakuntasi pysyy
Kunnia on Sinun iäti
Tämä sama Jumala on suuri Jumalamme
Hänen voimansa on meissä
Tämä sama Jumala on suuri Jumalamme
Me emme horju
Jumala on puolellamme
Kuka voi olla meitä vastaan?
Jumala on meidät pelastanut
Mikään ei voi meitä erottaa Jumalan rakkaudesta
Jumala on puolellamme
Kuka voi olla meitä vastaan?
Jumala on meidät pelastanut
Mikään ei voi meitä erottaa Jumalan rakkaudesta
Hän on Jumalamme. Me emme horju
Hän on Jumalamme. Me voitamme
Hän on Jumalamme. Me emme horju
Hän on Jumalamme. Yhdessä me seisomme
Hän on Jumalamme. Me emme horju
Hän on Jumalamme. Me voitamme
Kuuntelette nyt ääntäni.
Tämä ei ole vain sanani. Tämä on ääneni.
Ääni antaa paljon enemmän kuin sana.
Viime viikolla sanoin lavalla sanani.
Joku saattoi kirjoittaa ne ylös, ja ne voi lukea jälkeenpäin.
Jos joku ei ollut läsnä, hänellä on sanani. Hän ei kuullut ääntäni.
Äänessä on sävyjä, painotuksia ja äänenvoimakkuuden tasoja.
Ääni voi välittää armoa, tuomitsevuutta, rakkautta tai hätää
Sana ei siihen pysty.
Se, mitä Jumala sanoi, ja se, mitä Jumala sanoo nyt -
ja miten Jumala sen sanoo, ovat eri asioita.
Jeesus sanoi, että lampaat tuntevat Hänen äänensä.
Siinä piilee eräs seurakunnan ongelmakohta.
Tapaan ihmisiä kaikkialla maailmassa.
Kuulen heidän puhuvan ja näen heidän kirjoittavan.
Tiedän, että se on Jumalan sana. Hän sanoi niin 3000 vuotta sitten.
Sen jälkeen on tullut monia päivityksiä.
Ettekö saaneet niitä?
Kun avaan kannettavan tietokoneeni, -
se tarjoaa usein ohjelmistopäivityksiä.
Ne pitävät tietokoneen ajan tasalla.
Jumala on samanlainen.
Hän käski kansan kierrellä. Sitten Hän lähetti päivitystiedon.
Siirtykää eteenpäin!
Jos pitää kiinni ajatuksesta, ettei Jumala muuta mieltään -
ja ettei Jumalalla ole mitään uutta sanottavaa, -
seurakunnista tulee uskonnollisia, perinnehakuisia ja lakihenkisiä.
Luullaan, ettei Jumala halua luopua uruista, kuorosta -
tai tietystä raamatunkäännöksestä tai käyttää sähkösoittimia -
tai ajanmukaisia lavaesityksiä ja mediaa.
Tiedämmehän, mitä Jumala sanoi.
Joskus kuuntelen saarnaajia ja ajattelen: -
"Ettekö saaneet päivitystietoja?"
Tiedän, mitä Jumala sanoi, mutta Hän on puhunut sen jälkeenkin.
Olen saanut monia päivityksiä sen jälkeen.
En mielelläni käytä "Jumala sanoi" -korttia johtaessani seurakuntaa.
"Herra sanoi minulle..."
Se kitkee kaikesta elävyyden ja liikkeen.
Se kitkee mahdollisuuden avoimeen keskusteluun.
Jumala käski selvästi uudistaa seurakuntaamme 11 vuotta sitten.
Ellet tunne tarinaa, lue kirja ja osta T-paita.
Jumala puhui minulle hyvin selvästi.
Katselin tätä paikkaa parkkipaikan yli.
Olin silloisissa tiloissamme.
Parkkipaikka alkoi näyttää mielessäni Jordanvirralta.
Satoi, joten se näytti oikeastikin Jordanvirralta.
Myöhemmin korjasimme viemäröintiongelmat.
Jumala sanoi: "Rakennat kokonaan uutta seurakuntaa."
"Kun rakennus on valmis, älä muuta vain osoitetta."
"Aloita uusi seurakunta uudessa rakennuksessa."
"Uudista seurakuntaa kuten Joosua, joka vei kansan Jordanin yli."
Mielikuva Jordanvirran ylityksestä sai minusta otteen.
Aloin esitellä sitä seurakunnalle.
Sanoin, että meillä on vuosi aikaa valmistautua.
Aloin esitellä seurakunnan uutta kulttuuria.
Käytimme esikuvana Jordanin ylitystä.
Siitä on 11 vuotta.
En nosta sitä esiin joka käänteessä, -
koska sen jälkeen on tullut monia päivityksiä.
Olen saanut päivityksiä tiimin rakentamisesta, -
uuden sukupolven varustamisesta, johtajuudesta -
ja uusien johtajien esiinnostamisesta.
Olen yrittänyt saada kaikki päivitykset -
ja kuulla Jumalan äänen.
Jumala käski tuolloin jotakin, -
mutta Hän on käskenyt tehdä monia muita asioita sen jälkeen.
Vastaanotamme päivitykset ja ajamme ne läpi.
Lampaani tuntevat ääneni.
Tässä ei sanota, että he tuntevat sanani vuosien takaa.
Jotkut tekevät yhä asioita, joita Jumala käski tehdä 20 vuotta sitten
He eivät saaneet päivityksiä.
Ne on helppo ohittaa, jos muut ympärillä ohittavat ne.
10 tai 20 vuoden kuluttua, kun olen kuusikymppinen, -
en halua jankuttaa sanasta, jonka sain Jumalalta 30 vuotta sitten.
Ympärilläni on 20-vuotiaita, jotka saavat päivityksiä -
ja ihmettelevät, onko Mooses kuuro.
Se oli ongelma, jonka Jumala tahtoi selvittää Joosuan elämässä.
Jumala sanoi Joosualle: "Palvelijani Mooses on kuollut."
"Hän ei ole lomalla, hän on kuollut."
Se ei ollut Joosualle uutta tietoa.
Jumala ei kertonut sitä siksi, ettei Joosua olisi tiennyt sitä.
Päivityksen tarkoituksena oli ilmoittaa, -
että tietty aikakausi oli ohi.
Jumala ei halunnut Joosuasta uutta Moosesta.
Mooses johti kansaa omana aikakautenaan.
Mooses johti kansan ulos. Joosua veisi sen sisään.
Omistajuuteen johtaminen vaatii erilaista johtamistyyliä.
Jostakin pois vieminen vaatii erilaista johtamistyyliä.
Uuden omaksuminen vaatii tiettyä johtamistapaa.
Täytyy tietää, mitä varten tietty johtajuustapa on tehty.
Maailmassa on paljon johtajuutta, joka on aikaansa jäljessä.
Siksi joskus, kun kuuntelen tai luen julistajien ajatuksia, -
ajattelen: "Tuo on oikein, mutta en tiedä, kuka sitä enää tarvitsee."
"Sitä tarvittiin 20 vuotta sitten."
"Sitä ei tarvita enää nykyään."
"Se on hyvää, totta, oikein ja Jumalan sanan mukaista."
Kristitty elämä ei ole vain Jumalan sanan tuntemista.
Tiedän, että tunnet Jumalan sanan, mutta tunnetko Hänen ääntään?
Jumalan äänen tunteminen vaatii läheistä suhdetta Häneen.
Se edellyttää Jumalan seurassa kulkemista.
Nuorena uskovana kamppailin Raamatun ja Jumalan sanan kanssa.
Sanottiin, että se on pyhä ja erehtymätön Jumalan sana.
Sanottiin, että se pitää tuntea.
Jos jokin meni pieleen, syyksi sanottiin, ettei tunne sanaa.
Luin Raamattua ja opettelin ulkoa sananpaikkoja.
Tunsin sanan.
Monet harmittelevat, etteivät he muista raamatunpaikkoja ulkoa.
Toiset tuntuvat osaavan sanan ulkoa.
Tuntuu siltä, että siihen pitää pyrkiä.
Keskustelin erään ihmisen kanssa ja sanoin: -
"Raamatussa sanotaan niin, mutten muista, missä kohdassa."
"Kunpa se ja se olisi täällä. Hän tietäisi."
En halua olla epäystävällinen tai mustavalkoinen.
Olen tavannut monia, jotka tuntevat sanan, -
mutta tiedän, ettei Jumala puhu sillä tavalla.
Täytyy päättää, millaisena näkee Raamatun ja iPad-raamatun.
Onko se Jumalan auktoritatiivinen sana?
"Raamatussa sanotaan niin, uskon sen ja sillä selvä."
Se ei ole se tapa, jonka kautta aloin rakastaa Raamattua.
Niin minua opetettiin.
Raamattu on paperia. Jumala on Persoona.
Paperia ei voi rakastaa ja palvoa.
Fariseukset latelivat lainauksia paperista.
He eivät tunteneet Jumalaa. Hänen äänensä oli läsnä.
He yrittivät vaimentaa sen. Jeesus oli fariseuksille päivitys.
Hän sanoi: "Olette kuulleet sanottavan, mutta minä sanon..."
He eivät ottaneet Häntä vastaan ja ristiinnaulitsivat Hänet.
Jos kirjoitan teille kirjeen, ette ole suhteessa kirjeen kanssa.
Ette kulje ympäriinsä sanoen: "Minulla on sana."
"En saa hukata tätä lappusta. Se on sana."
Se kertoo vain, kenen kanssa olet suhteessa.
Raamattu on Jumalan kirje meille. Siinä on Hänen elämänohjeensa.
Se ilmoittaa Hänen armonsa ja rakkautensa.
Aiemmin minulla oli suhde paperiin. Olin teologi.
Se oli opinkappale. Tunsin sanan.
Mitä enemmän tunsin sanaa, sitä tuomitsevammaksi tulin.
Olin hankala tyyppi. En tuntenut Hänen ääntään.
En ollut kuullut Hänen ääntään, mutta tunsin Hänen sanansa.
Haluan opettaa lapsia ja lapsenlapsia kasvuvaiheessa.
Joskus henkilökunnassamme tapahtuu jotakin hassua.
Aina joskus joku sanoo: "Aioin tehdä tietyn jutun," -
"mutta joku sanoi: 'Paul ei halua, että tehdään niin.'"
Se aina ihmetyttää minua.
Sitten pysähdyn miettimään.
Muistan, että seitsemän vuotta aiemmin -
olin keskustellut kyseisen henkilön kanssa.
Henkilö oli lukinnut sanan ja heittänyt avaimen pois.
"Se on sana."
Toiset työntekijät olivat saaneet minulta monia päivityksiä.
Olin ilmaissut, ettei vanha tapa toimi enää.
Yksi ihminen piti kiinni vuosia sitten sanomastani.
Hän taisteli päivityksen saaneita vastaan, -
ikään kuin hän olisi kerännyt minulta pisteitä.
Asiat muuttuvat. En tarkoita, että Jumala on häilyväinen.
Hän tarkoittaa sitä, mitä Hän sanoo.
Se on kuin yrittäisi kertoa jotakin kirjallisesti.
Kirjoitus ei tuo esiin äänensävyä, painotusta eikä tärkeyttä.
Siksi pitää tuntea Jumalan ääni eikä vain sanaa.
Kun luen Raamattua, yritän kuvitella, miten Hän sanoi asiat.
Miten Jeesus sanoi: "Pietari, väisty"?
Joskus Hän puhuu pienellä hiljaisella äänellä.
Joskus sanotaan, että Hän puhui kovaan ääneen.
Joskus sen tietää vain, jos sydämessään tunnistaa Jumalan äänen
Kun pääsin irti lakihenkisestä siteestä Raamatun tekstiin, -
aloin rakentaa päivittäistä suhdetta Jumalan ääneen.
Minulle Raamatun lukeminen on jumalasuhteen hoitoa.
Ei sitä, mitä Hän sanoi 20 vuotta sitten, -
vaan sitä, mitä Hän sanoo nyt samasta asiasta.
Jumala sanoi Aabrahamille: "Uhraa poikasi Moorian vuorella."
Aabraham tuli Kaldean Urista Jumalan käskyn mukaisesti.
Iisak oli Aabrahamin ainoa poika.
Se oli iso pyyntö.
Poika oli ihme ja lupaus tulevaisuudesta.
Hänestä polveutuisi suuri kansa.
Nyt Jumala käski tappaa hänet.
He lähtivät kolmen päivän matkalle. Poika oli autuaan tietämätön.
Heillä oli mukanaan kolmen päivän eväät.
He keräsivät puita, joiden päällä poika poltettaisiin.
Aabraham rakensi alttarin, jolle hän sitoi Iisakin.
Iisak oli niihin aikoihin teini-iässä.
Hän ei vastustellut.
Hän ei ollut enää lapsukainen.
Iisak oli nähnyt ennenkin, kun uhreja kannetaan.
Hän tiesi, että se kuului uskoon.
Hän käsitti, että tavallisesti poltettiin uhrieläimiä.
Uhrieläintä ei näkynyt.
Aabraham sanoi: "Jumala pitää siitä huolen."
Aabraham oli päättänyt noudattaa Jumalan sanaa.
Raamatussa sanotaan, että Aabraham nosti veitsen Iisakin ylle
Ääni sanoi vaativasti ja selvästi: "Lopeta!"
"Älä vahingoita poikaa. Laske veitsi kädestäsi."
Aabraham totteli ja näki karitsan tarttuneena pensaaseen.
Mitä jos Aabraham ei olisi tunnistanut Jumalan ääntä?
Mitä jos hän olisi tuntenut vain Jumalan sanan?
"Jumala sanoi: 'Tapa poika.' Sillä selvä."
Jumala lähetti päivitystiedon: "Pysähdy!"
Hän käski tehdä sen, mutta nyt Hän käskee tehdä jotakin muuta.
Montakohan iisakia me olemme tappaneet, -
koska emme tunnista ääntä.
Kuinka monta olemme ajaneet pois luotamme, -
koska emme ota vastaan päivitystietoja.
"Tiedän, mutta Jumala sanoo..."
"Emme kasva emmekä tavoita ketään, mutta Jumala sanoi näin..."
"Herra sanoi, että meidän pitää toimia näin."
Otan esiin profetiapinkan.
Näin Herra sanoi.
Onko sen jälkeen tullut päivityksiä?
Päivitä ja muuta sitä edes hieman, -
jotta olisimme merkityksellisiä tässä ajassa.
Jeesus oli viimeinen, joka käytti Jeesus-sandaaleja.
Kuningas Jaakon Raamattua luki viimeksi kuningas Jaakko.
Pidämme niitä asioita pyhinä.
Monet pitävät sandaaleja ja Jaakon käännöstä pyhinä.
En sano, etteikö Jumala olisi niissä, -
mutta monet päivitystiedot menevät hukkaan -
kielessämme, vaatetuksessamme, asenteessamme, -
viestintätavassamme, elämän- tyylissämme ja toimintatavassamme.
Jos ne vievät meidät muinaisiin aikoihin, -
mietin, mikä meissä on vialla.
Kun kirjaudumme sisään Jumalaan joka aamu, -
meidän pitäisi tarkistaa, onko tullut ohjelmistopäivityksiä.
Sitten pitää valita "Hyväksy".
Ei tarvitse edes tietää, mitä päivitykset tekevät.
Kannattaa vain hyväksyä.
Ei pidä ajatella: "Tuo on varmasti paholaisesta," -
"koska se ei ole sitä, mitä Jumala sanoi minulle 55 vuotta sitten."
"Jumala sanoi niin, uskoin sen ja se siitä."
Tulevaisuus on aina menneisyyden valjaissa.
Meitä on täällä niitä, jotka ovat olleet täällä 10 tai 20 vuotta, -
ja niitä, jotka ovat olleet täällä 10 viikkoa.
Tahdon sanoa, että me olemme johtajina sitoutuneet -
lataamaan päivityksiä mahdollisimman säännöllisesti.
ABUNDANT LIFE CHURCH -VERKOSTO
Liity seurakuntamme verkostoon.
Haluamme koota yhteen kaikki, -
jotka haluavat rakentaa seurakuntia paikkakunnallaan.
Haluamme auttaa, tukea ja varustaa seurakuntia.
Haluamme tavoittaa samanmielisiä johtajia kautta maailman.
Haluamme kehittää lapsityötä, -
perhetyötä -
ja nuorisotyötä.
Tahdomme varustaa vapaaehtois- työntekijöitä ja johtajia.
Haluamme rakentaa Jumalan huonetta.
Haluamme auttaa luomaan jumalallisia yhteyksiä muihin, -
jotka rakentavat 2000-luvun seurakuntaa.
Etsimme tehokkaita vaikuttamis- tapoja toinen toistamme tukien.
Haluamme valaa uskoa -
ja auttaa rakentamaan paikallisia seurakuntia.
Meidän on muistutettava itseämme tästä talosta -
sekä Jumalan työn voimasta ja perinnöstä.
En ainoastaan rakenna tätä taloa, vaan talo on rakentanut minut.
Jumala sanoi: "Älä rakenna minulle sirkusta, rakenna talo."
"Älä rakenna viihdekeskusta, jossa ihmiset tulevat ja menevät."
"Rakenna minulle talo."
KAIKKI PYÖRII JEESUKSEN YMPÄRILLÄ.
STRONGER-KONFERENSSI 14. - 16.3.2013
KONFERENSSI KOKO SEURAKUNNALLE
Suomennos: Marianne Tenetz